Les Z’amours

„**Les Z’amours**“ ìsch a frànzeescher Farnsahschpìel, wo zitter 1995 uff’m Kànàl France 2 ussgschtràhlt wìrd. ’S ìsch a frànzeescha Version vum àmerikànischa Schpìel „The Newlywed Game“. Ìm Àwril 2020 hàt d’ Sandung ìwwer  Folga ghàà.

## d’ Gschìcht
„Les Z’amours“ ìsch a frànzeescha Version vum àmerikànischa Schpìel „The Newlywed Game“, womm’r zwìscha 1966 un 2013 uff ABC un uff GSN hàt känna sah. Vu dam Schpìel hàt m’r vorhaar a ärschta frànzeescha Version gmàcht ghàà, wo *Les Mariés de l’A2* ghaissa hàt.

D’ Sandung „Les Z’Amours“ hàt z’äärscht dr Jean-Luc Reichmann vum Februar 1995 bis àm 8 Juli 2020 moderiart. Em hàt dr Patrice Laffont vum 10. Juli bis àm 30. Septamber 2000 nohgfolgt. Vum 2. Oktower 2000 bis àm 31. Janner 2018 ìsch dr Hümorischt Tex dr Moderàter gsìì. Ar ìsch àwer ìm Dezamber 2017 äntloo worra, nohdam àss’r ìn dr Sandung *C’est que de la télé* uff’m Kànàl C8 a sexischta Wìtz gsajt hàt. Àm 1. Hornung hàt em dr Bruno Guillon nohgfolgt.

D’ Off-Schtìmma (d’ „Voix-Off“) ìsch bis àm 16. Janner 2010 dr Pierre Galibert gsìì. Àb 2012 ìsch’s dr Pascal Argence gsìì, un àb 2015 d’ Cécilie Conhoc.

Àm Ààfàng hàt m’r „Les Z’amours“ vum Mantig bis àm Fritig känna sah, un schpeeter àui àm Sàmschtig. Ìm Sommer wara d’ ehamooliga Folga wìderholt.

D’ Sandung hàt m’r vum 20. Hornung 1995 bis àm 16. März 1996 àm 12.20 Uhr üssgschtràhlt, un àm 11.40 Uhr vum 18 März 1996 bis àm 1. Juli 2006, un d’rnooh um 11.20 Uhr àb em 3. Juli 2006.

Noh dr Zittung *[[Le Parisien]]* wìrd d’ Üssschtràhlung vu dr Sandung uffheera àm Ààfàng vu dr Saison 2021/2022. D’ näija Vorsìtzenda vu France Télévisions Delphine Ernotte hàt wälla, àss m’r mehr frànzeescha Programm üssschtràhlt, wahrend àss „Les Z’amours“ vun’ra àmerikànischa Sandung schtàmmt. S’ And vu „Les Z’amours“ hàt schu dr Bruno Guillon uf Instagram bschtadigt.

## wàs ìm Schpìel pàssiart
Ìn jedera Folga schpìela dräi Pààra gegananànder wahrend äbba 30 Minütta. Dr Moderàter schtällt sìe Frooga (oft hìrnschpìnniga Frooga) um ìhra Ehlaawa. Wänn dr Moderàtor d’ Manner a Froog schtällt, gann z’äärscht d’ Fàuija ìhra Àntworta. Dernoh gann d’ Manner ìhra Àntworta. Fìr jedes zammapàssenda Àntwort bikummt s’ Pààr Punkta. D’ äärschta Froog ìsch a uffana Froog; bii dr zwaita Frooga därfa d’ Kàndidààta zwìscha mehrera Vorschleeg üsswähla; d’ dritta Froog därft àui uffa sìì. Dernoh sìn d’ Rolla umkehrt: d’ Manner solla Àntworta gaa, wo mìt da Àntworta vu da Fràuija schtìmma.

S’ Pààr, wo d’ meischta Punkta bikumma hàt, därft àm Andschpìel (d’ „Finale“) mìtmàcha, fìr a Rais gwìnna. S’ Andschpìel ìsch wia-n-a Froogzeettel um d’ Gschmacka vum Ehapàrtner. Dr ärschta Kàndidàt müass ìn 45 Sekunda sììwa rìchtiga Àntworta gaa; sunscht hàt s’ Pààr s’ Schpìel verloora. Wänn’r viar Fahler màcht, verliart àui s’ Pààr s’ Schpìel.

S’ Bìhnabìld vum Schpìel ìsch beiflusst vum Roy Liechtenstein siim Wark.

S’ Schpìel hàt mehrmool homosäxüälla Pààra ämpfànga.

## d’ Züaschàuijer
Ànna 2005 hàt d’ Sandung bis 1.87 Milliona Züaschàuijer pro Tààg ghàà. Ànna 2006 hàt s’ Schpìel ìm Durchschnìtt 30.6 Prozänt vu da Marktààtaila ghàà, mìt’ma Rekord àm 12 Dezamber 2006 mìt 37.1 Prozänt vu da Marktààtaila.

Àm Ààfàng vum Johr 2017 hàt d’ Sandung äbba 16 Prozänt vu da Marktààtaila ghàà, mìt ìwwer  Züaschàuijer pro Tààg. Ìm Septamber 2017 hàt s’ Schpìel äbba 20 Prozänt vu da Züaschàuijer ghàà. Nohdam àss dr Bruno Guillon dr Moderàter worra ìsch, ìsch d’ Iischätzkoota gsunka mìt numma 11,4 Prozänt vu da Marktààtaila ìm Februar 2018 wahrend da Olympischa Wìnterschpìeler. Ìn da folgenda Moneta ìsch da Zàhl wìdder gschtìega.

Àm Ààfàng vum Iischpärrung waaga dr COVID-19-Pàndemii ànna 2020 ìm Frànkrich hàt d’ Sandung 1.13 Million Züaschàuijer ghàà, so zu sàga  Prozant vu da Marktààtaila. ’S ìsch dr hechschta Zàhl gsìì zitter Dezamber 2016.

Züadam hàt m’r ainiga Folga vu „Les Z’amours“ ìn dr Hàuiptsandazitt üssgschtràhlt:
* àm 12. Hornung 1999: 7.2 Milliona Züaschàuijer (29.9% vu da Marktààtaila)
* àm 13. Septamber 1999: 5.9 Milliona Züaschàuijer (30.9%)
* àm 6. Dezamber 1999: 6.2 Milliona Züaschàuijer (27.2%)
* àm 11. Septamber 2000: 4.7 Milliona Züaschàuijer (21.4 %)
* àm 4. Janner 2001: 4.6 Milliona Züaschàuijer (19,9 %)
* àm 24. Mai 2001: 2.4 Milliona Züaschàuijer (11.4%) gega „Loft Story“

Zwìschem 19. Àwril 1999 un em 21. Mai 1999 hàt m’r um 18.45 Ühr d’ Sunder-Wärsioon „Les Z'amours de l’an 2000“ üssgschtrààhlt, wo bsunders fìrs jìngera Puplikum gmàcht gsìì ìsch. Obwohl s’ Progràmm Ärfolg ghàà hàt, hàt ma ’s nìt widerholt.

Züadam hàt ma zwischa 2006 un 2009 àm Mìttwoch un ìn da Schüalferia „Les P’tits Z’amours“. Do han dräi Fàmìlia mìt Kìnder zwìscha 7 un 13 gegananànder gschpìelt.

## Weblìnks
* D’ offiziella Websitta vu „Les Z’amours“ bi France Télévisions (frànzesch)
* 

## Ainzelnohwiisa